Pasvalio rajono savivaldybės administracijos

direktorius

Įsakymas

DĖL PASTATO REKONSTRAVIMO DARBŲ VERTĖS PERDAVIMO

2020 m. gruodžio 30 d. Nr. DV-907

Pasvalys

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalimi, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“ (Lietuvos Respublikos finansų ministro 2009 m. gruodžio 22 d. įsakymo Nr. 1K-466 redakcija) (su visais aktualiais pakeitimais), 32.1 punktu, Pasvalio rajono savivaldybės ir valstybės turto valdymo, naudojimo ir disponavimo juo tvarkos aprašo, patvirtinto Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“, 32 punktu ir atsižvelgdamas į Savivaldybės administracijos Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo komisijos 2020 m. gruodžio 18 d. pažymą:

1. Perduodu Pasvalio Mariaus Katiliškio viešajai bibliotekai Pasvalio rajono savivaldybei nuosavybės teise priklausančio šiuo metu jos patikėjimo teise valdomo pastato (unikalus Nr. 6794-0001-4010), esančio Vytauto Didžiojo a. 7, Pasvalyje, rekonstravimo darbų (esminio pagerinimo) vertę – 390 291,83 Eur (inventorinis Nr. 121010136/3, statybos metai – 2020), šio pastato įsigijimo savikainai padidinti.

2. Pavedu Pasvalio rajono savivaldybės administracijos Strateginio planavimo ir investicijų skyriaus vyriausiajai specialistei Virginijai Antanavičienei parengti įsakymo 1 punkte nurodytų rekonstravimo darbų (esminio pagerinimo) vertės perdavimo ir priėmimo aktą, atlikti įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius	Povilas Balčiūnas